第54演播室電臺聯播網

係一間喺意大利卡拉布里亞羅其里嘅私人電台，喺1985年由兩位老友開設播出，主要向意大利南部嘅卡拉布里亞、西西里、普也呢三個大區做廣播，除咗有24小時嘅FM廣播外，重有透過流媒體喺網上嘅節目播出，全世界都能夠上網收聽。

喺呢個三區當中，主要廣播嘅省份有墨西拿省、壢佐卡拉布里亞省、維波華倫地亞省、卡坦乍羅省、戈羅陀尼省、壢車省、波廳乍省同埋沙里挪省。節目嘅特色係每日提供28次更新嘅即時資訊同埋流行音樂。

史 
第54演播室電臺聯播網喺1985年6月6號成立，當時嘅名叫「第54演播室電臺DJ俱樂部」，由皮耶陀·帕壢他同埋弗蘭車斯戈·墨沙拉提出搞起，再搵埋英佐·吉妥、文摩·綿尼地、皮耶陀·慕斯美池幫手。呢兩個創始人係對老友，佢哋創辦電臺嘅位置喺羅其里嘅唐·域多利奧大街148號。電臺嘅口號叫做：「Il bello della musica è che quando ti colpisce non senti dolore.」，係用意大利文譯出嘅出名歌手巴布·馬利嘅金句，意思係「音樂嘅美好之處，在於佢擊中人時，竟然唔覺痛」。

就好似大多數免費電臺噉，呢個臺班友開來玩嘅啫，直到1990年代早期，先發覺可以轉做商業臺。

1990年意大利頒行，呢部法係監管電臺廣播嘅，於是呢個私人電臺轉做商業臺1991年，呢個電臺起用，成爲卡拉布里亞第一個用呢個系統嘅電臺，亦係意大利最早用呢個系統廣播嘅電臺之一。

1994年，因爲信號數字化，自此用模擬信號機再都收唔到廣播信號。呢下係卡拉布里亞乃至意大利第一次全面應用數字化信號技術。 

1995年起，因爲收購其他卡拉布里亞嘅電臺股份，間電臺以卡拉布里亞嘅聽眾做基礎，向鄰近地區進軍，而佢原先廣播範圍就得壢佐卡拉布里亞省嘅愛奧尼亞海岸綫一帶。 

1997年，呢間電臺係意大利第一批搞廣播試驗嘅電臺之一，尤其係網上廣播技術中嘅實時播音。

1998年，佢改名做「第54演播室電臺聯播網」。

2000年，間電臺整咗間移動廣播站「星際之門」，於是電臺嘅廣播有咗新花臣：可以即場報道，聽眾可以聽到現場氣氛。

主要節目 
《新聞54》：每日朝早七點到夜晚九點嘅實時新聞，每隔一個鐘嘅準點報道
《原聲──收音機電影》：喺朝早八點八個字、晏晝三點兩個字、夜晚十一點正播出
《唱片推介》：喺中午十二點八個字、晏晝五點八個字、夜晚七點八個字播出
《54區──全日》：喺晏晝兩點半、夜晚九點半播出
《90件》：夜晚十點正播出
《意大利搖滾》：朝早八點八個字、朝早九點九個字、夜晚九點四個字、夜晚十一點九個字播出
《頭版意大利》：有深度分析嘅資訊節目，喺朝早六點到朝早十點播出
《搖滾集輯》：喺晏晝兩點、夜晚九點播出
《勁歌金曲54》：喺朝早七點半、晏晝一點正、黃昏六點正、夜晚十點正播出
《午夜搖滾》：午夜之後播出
《巡遊行動》：喺朝早九點九個字、夜晚十點四個字播出
《Ipod終極輯》：喺朝早十點四個字、凌晨兩點四個字播出
《限量版》：喺夜晚八點八個字、凌晨三點八個字播出
《不可思議音樂會》：喺凌晨三點四個字、夜晚八點八個字播出
《情絲緒語》：從夜晚十一點半開始播出
《似曾相識》：從中午十二點半開始播出
《明星》：喺朝早十點兩個字、夜晚九點半播出
《古仔》：喺晏晝兩點正、黃昏六點八個字播出
《貓同狐狸開band騷》：喺中午十二點半、晏晝兩點半、夜晚七點四個字播出
《同路查挪·普羅戈丕柯嘅歷史時間》：喺晏晝一點半、夜晚十一點半、凌晨五點正播出
《私家壓片》：喺朝早十點四個字、凌晨兩點四個字播出

電臺人員 
2012-2015年時，電臺有呢啲主要人員：
弗蘭車斯戈·墨沙拉，電臺主人同時係總編輯
路查挪·普羅戈丕柯，主持
洛兆拉·剌化車(Rossella Laface)，主持
巴柯羅·士亞，主持
亞歷士·亞巴挪，主持
英佐·地基耶拉，主持
朱什皮·羅密歐，聲音編輯
綿摩·地·馬戈，混音編輯
歐多·古逸他，特別活動責任人
弗蘭車斯戈·竇照羅，音樂節目編輯
地美提柯·馬遮利，主持
馬利卡·陀池維亞，主持
弗蘭戈·西西里亞挪，主持
馬拉·利基基，主持
路易治·地·地耶戈，主持

第54演播室現場巡遊 
第54演播室現場巡遊係自2000年搞起嘅戶外互動。靠住電臺裝備嘅「星際之門」，呢個活動一路行一路開騷，同時用電臺、網絡直播，會搞足成日，啲活動包括請啲特別嘉賓、放歌、玩遊戲、做啲娛樂節目、劈歌劈舞。佢哋亦可以開車去啲活動現場，直接參與當地活動，成爲活動嘅一部份，比如佢哋參與過2007年嘅。

第54演播室天使 

間電臺請咗班靚女來做電臺大使，叫做第54演播室天使。佢哋幫電臺所有外聯活動撐場，喺2010年變成支靚女隊，去搞啲現場互動，包括間電臺無去發動嘅活動。

佢哋出場活動時配備咗啲車，比如越野車或者開篷車，噉就可以快脆到場，同時作爲活動道具。

佢哋呢支外聯隊係從意大利國內揀來嘅女仔，負責喺意大利全國推廣電臺，直接同啲企業、外聯機構合作、服務。

第54演播室星際之門 
「星際之門」承擔電臺站啲主要活動以及戶外現場廣播。呢個移動電臺站配備齊全，主要有三件套：一個音視頻嘅控制臺，外加兩個製作、後期製作、音視頻即時傳輸用嘅設備。

攷 

意大利文化